Presuda Općeg suda (prvo vijeće) od 10. travnja 2019. – Njemačka protiv Komisije

(predmet T-229/17)

„Usklađivanje zakonodavstava – Uredba (EU) br. 305/2011 – Uredba (EU) br. 1025/2012 – Građevni proizvodi – Usklađene norme EN 14342:2013 i EN 14904:2006 – Obveza obrazlaganja”

1. Tužba za poništenje – Akti koji se mogu pobijati – Pojam – Usklađena tehnička norma donesena na temelju uredbe i objavljena u Službenom listu Europske unije – Uključenost (čl. 263. UFEU-a; Uredba br. 305/2011 Europskog parlamenta i Vijeća, čl. 8. st. 3. i 4.) (t. 41.)

2. Tužba za poništenje – Nadležnost suda Unije – Zahtjev za izdavanje naloga instituciji – Nedopuštenost (čl. 263. i 266. UFEU-a) (t. 46.)

3. Tužba za poništenje – Akti koji se mogu pobijati – Pojam – Akti koji proizvode obvezujuće pravne učinke – Komunikacije Komisije koje se odnose na usklađene norme – Isključenost (čl. 263. UFEU-a) (t. 48.-50.)

4. Akti institucija – Obrazloženje – Obveza – Doseg (čl. 296. st. 2. UFEU-a) (t. 62., 63.)

5. Usklađivanje zakonodavstava – Građevni proizvodi – Uredba br. 305/2011 – Usklađene norme – Jamstvo, usklađenim normama, poštovanja temeljnih zahtjeva koji se primjenjuju na građevinske objekte –Komisijina obveza provjere – Nepostojanje (Uredba br. 305/2011 Europskog parlamenta i Vijeća, čl. 17. st. 3.) (t. 69., 95., 96.)

6. Usklađivanje zakonodavstava – Građevni proizvodi – Uredba br. 305/2011 – Usklađene norme – Formalni prigovor – Nadležnost odbora iz članka 22. Uredbe br. 1025/2012 – Pitanje normizacije – Uključenost –Pitanje koje se odnosi na tehnička pravila – Isključenost (Uredba br. 305/2011 Europskog parlamenta i Vijeća, čl. 18. st. 2. i Uredba br. 1025/2012 Europskog parlamenta i Vijeća, čl. 22.; Direktiva 98/34 Europskog parlamenta i Vijeća, čl. 5.) (t. 75.-82.)

7. Usklađivanje zakonodavstava – Građevni proizvodi – Uredba br. 305/2011 – Temeljni zahtjevi – Provedba usklađenim normama – Proizvodi s oznakom CE – Predmnijeva prikladnosti za uporabu – Obveza poštovanja postupaka ponovnog ispitivanja usklađenih normi predviđenih uredbom – Donošenje jednostranih nacionalnih mjera države članice kojima se ograničava slobodno kretanje građevnih proizvoda koji su u skladu s usklađenom normom – Povreda obveze (Uredba br. 305/2011 Europskog parlamenta i Vijeća, čl. 8. st. 4. i čl. 18. st. 2.) (t. 98., 99., 102., 105.)

8. Pravo Europske unije – Izvršenje od strane država članica – Kriteriji za ocjenu – Područje koje je predmet potpunog usklađivanja aktom sekundarnog prava – Primjena samo na osnovi mjere usklađivanja (t. 100.)

Predmet

Zahtjev na temelju članka 263. UFEU-a za poništenje, na prvome mjestu, odluke Komisije (EU) 2017/133 od 25. siječnja 2017. o zadržavanju s ograničenjem u Službenom listu Europske unije upućivanja na usklađenu normu EN 14342:2013 „Drvene podne obloge: značajke, ocjena sukladnosti i označivanje” u skladu s Uredbom (EU) br. 305/2011 Europskog parlamenta i Vijeća (SL 2017., L 21, str. 113.), na drugome mjestu, odluke Komisije (EU) 2017/145 od 25. siječnja 2017. o zadržavanju s ograničenjem u Službenom listu Europske unije upućivanja na usklađenu normu EN 14904:2006 „Površine sportskih terena – Površine u zatvorenom prostoru za višenamjensku sportsku uporabu – Specifikacija” u skladu s Uredbom (EU) br. 305/2011 Europskog parlamenta i Vijeća (SL 2017., L 22, str. 62.), na trećem mjestu, Komunikacije Komisije od 10. ožujka 2017. u okviru provedbe Uredbe (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (SL 2017., C 76, str. 32.), u dijelu u kojem se odnosi na usklađene norme EN 14342:2013 i EN 14904:2006, na četvrtom mjestu, Komunikacije Komisije od 11. kolovoza 2017. u okviru provedbe Uredbe br. 305/2011 (SL 2017., C 267, str. 16.), u dijelu u kojem se odnosi na usklađene norme EN 14342:2013 i EN 14904:2006, na petom mjestu, Komunikacije Komisije od 15. prosinca 2017. u okviru provedbe Uredbe br. 305/2011 (SL 2017., C 435, str. 41.), u dijelu u kojem se odnosi na usklađene norme EN 14342:2013 i EN 14904:2006, te, na šestom mjestu, Komunikacije Komisije od 9. ožujka 2018. u okviru provedbe Uredbe br. 305/2011 (SL 2018., C 92, str. 139.), u dijelu u kojem se odnosi na usklađene norme EN 14342:2013 i EN 14904:2006.





Izreka

1. Tužba se odbija.

2. Savezna Republika Njemačka snosit će svoje troškove i troškove Europske komisije.